## Pravilnik o izmjenama i dopunama Pravilnika o izra­ču­nu, visini i naplati naknada koje se plaćaju Hrvatskoj agenciji za nadzor financijskih usluga za 2008. godinu

### NN 55/2008 (16.5.2008.), Pravilnik o izmjenama i dopunama Pravilnika o izra­ču­nu, visini i naplati naknada koje se plaćaju Hrvatskoj agenciji za nadzor financijskih usluga za 2008. godinu

# HRVATSKA AGENCIJA ZA NADZOR FINANCIJSKIH USLUGA

**1922**

Na temelju odredbe članka 20. stavka 1. alineja 2. i stavka 3. Zakona o
Hrvatskoj agenciji za nadzor financijskih usluga (»Narodne novine«, br. 140/05),
Uprava Hrvatske agencije za nadzor financijskih usluga je na sjednici održanoj
7. svibnja 2008. godine donijela

## PRAVILNIK

### O IZMJENAMA I DOPUNAMA PRAVILNIKA O IZRAČUNU, VISINI I NAPLATI NAKNADA KOJE SE PLAĆAJU HRVATSKOJ AGENCIJI ZA NADZOR FINANCIJSKIH USLUGA ZA 2008. GODINU

Članak 1.

U Pravilniku o izračunu, visini i naplati naknada koje se plaćaju Hrvatskoj
agenciji za nadzor financijskih usluga za 2008. godinu (»Narodne novine« br.
130/07) u članku 2. stavku 1. točki 2. briše se tekst »posrednici u osiguranju
iz članka 241. i 242. ZOS-a i zastupnici u osiguranju iz članaka 234. do 236.
ZOS-a«, a dodaje se novi tekst koji glasi »društva za zastupanje u osiguranju iz
članka 235. ZOS-a, obrti za zastupanje u osiguranju iz članka 236. ZOS-a,
društva za posredovanje u osiguranju iz članka 242. ZOS-a«.
U točki 9. iza riječi »alineja 8« briše se tekst »Zakona o Agenciji«, a dodaje
se novi tekst koji glasi »Zakona o Hrvatskoj agenciji za nadzor financijskih
usluga (»Narodne novine« br. 140/05)«

Članak 2.

U članku 4. stavku 4. iza riječi »Agenciji« briše se točka i dodaje tekst koji
glasi: » a društva za osiguranje i društva za reosiguranje dužna su je uplatiti
do 15. u mjesecu za prethodni mjesec.«

Članak 3.

Iza članku 4. briše se naslov »Posrednici i zastupnici u osiguranju«, a dodaje
se novi koji glasi: »Društva za zastupanje u osiguranju, obrti za zastupanje u
osiguranju, društva za posredovanje u osiguranju i banke koje obavljaju poslove
zastupanja u osiguranju«
U članku 5. stavak 1. mijenja se i glasi:
»Društva za zastupanje u osiguranju, obrti za zastupanje u osiguranju, društva
za posredovanje u osiguranju i banke iz članka 2. stavka 1. točke 2. ovoga
Pravilnika dužni su Agenciji platiti naknadu u visini od 0,8‰ (tisućinki)
računano od ostvarenog prihoda koji prethodno navedene fizičke i pravne osobe
zaračunavaju za pružene usluge posredovanja ili zastupanja u osiguranju, usluga
savjetovanja, pomoći u obradi šteta, te procjene rizika i šteta.«
U stavku 2. iza riječi »po« brišu se riječi »polugodišnjem i«
U stavku 3. briše se tekst »Posrednici u osiguranju i zastupnici u osiguranju«,
a dodaje novi tekst koji glasi: »Obveznici plaćanja naknade iz stavka 1. ovog
članka.«
U stavku 4. iza riječi »članka« briše se riječ »polugodišnji«, a dodaje riječ
»godišnji.«
Stavak 5. mijenja se i glasi: »Obveznici plaćanja naknade iz stavka 1. ovog
članka naknadu Agenciji uplaćuju u roku od 15 dana od roka za dostavu godišnjeg
izvješća.«

Članak 4.

U članku 7. stavku 6. iza teksta »15 dana od« brišu se riječi »završetka
tromjesečja«, a dodaje tekst koji glasi: »proteka zakonskog roka za dostavu
financijskih izvještaja.«

Članak 5.

U članku 8. stavku 2. iza teksta »podijeliti sa« brišu se broj i riječ »365
dana«, a dodaje tekst koji glasi: »stvarnim brojem dana u godini«.

Članak 6.

U članku 9. stavku 3. iza teksta »podijeliti sa« brišu se broj i riječ »365
dana«, a dodaje tekst koji glasi: »stvarnim brojem dana u godini«.
Iza stavka 7. dodaje se novi stavak 8. koji glasi:
»Društva za upravljanje zatvorenim investicijskim fondom za ulaganje u
nekretnine naknadu izračunavaju u rokovima koji su istovjetni rokovima za izradu
financijskih izvještaja za investicijske fondove koji ulažu u nekretnine
primjenom formule:
Ukupnu imovinu investicijskog fonda za ulaganje u nekretnine pomnožiti sa 0,3‰
(tisućinki), i
podijeliti sa brojem izvještajnih razdoblja«.
Stavak 8. postaje stavak 9.
Iza stavka 9. dodaje se novi stavak 10. koji glasi: »Društva za upravljanje
investicijskim fondovima iz ovog članka naknadu Agenciji uplaćuju u roku od 15
dana od izvršenog obračuna odnosno vrednovanja«.

Članak 7.

Ovaj Pravilnik stupa na snagu osmog dana od dana objave u »Narodnim novinama«

Klasa: 011-02/07-04/43
Urbroj: 326-01/08-03
Zagreb, 7. svibnja 2008.

Zamjenik
predsjednika Uprave
**Ivo Šulenta**, v. r.

Pravilnik, NN 55/2008-1922
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)